**Aneksi 3:** **Procedura e kqyrjes së kartelave për monitorimin e zbatimit nga MF dhe IF të protokolleve për parandalimin dhe mjekimin e** **HTA, Diabet, Dislipidemi, Astmë dhe SPOK**

Kqyrja e kartelave synon të vlerësojë dokumentimin e përdorimit të instrumentave klinkë që përmban protokolli i parandalimit dhe mjekimit për secilën nga 5SJT nëpëmjet i)verifikimit të pranisë në kartelat e pacientit të mjeteve që ndihmojnë vendim-marrjen klinike (Lista e plotë e këtyre mjeteve jepet tek Aneksi 3.1) dhe ii)të dokumentimit të gjykimit klinik bazuar në këto mjete të përshkruar në ditën e vizitës.

Kryhet nëpërmjet kqyrjes së kartelave të zgjedhura rastësisht në ditën e monitorimit.

Kartelat zgjidhen rastësisht nga Regjistri i të sëmurëve kronikë të çdo mjeku të QSH-së që monitorohet. Rregulli i zgjedhjes së rastësishme vendoset që te plani i vizitës monitoruese.

Ekipi i monitoruesve në ditën e monitorimit bën:

1.Përzgjedhjen rastësore të mostrës së kartelave për shqyrtim për çdo Mjek Familje të QSH ........... bazuar te regjistri i sëmundjeve kronike duke përdorur rregullin që është përcaktuar te plani i vizitës monitoruese.

2. Plotëson Mjetin për monitorimin e **zbatimit nga MF dhe IF të protokolleve për parandalimin dhe mjekimin për HTA, Diabet, Dislipidemi, Astmë dhe SPOK** (mjetin/mjetet për ato SJT që përputhen me qëllimin e vizitës monitoruese) me Po kur kërkesa e treguesit dokumentohet në kartelë dhe Jo kur kërkesa e treguesit nuk dokumentohet në kartelë.

3.Pas plotësimit të mjetit për secilën SJT bën përmbledhjen me gjetjet duke identifikuar ato kërkesa/tregues që dokumentohen në të gjitha kartelat e kqyrura ose në më shumë se gjysmën e tyre dhe kërkesa/tregues që nuk dokumentohen në asnjë nga kartelat e kqyrura ose në më shumë se gjysmën e tyre.

4.Kontribuon në hartimin e përmbledhjes së gjetjeve që do të ndahen me stafin e QSH-së në mënyrë anonime në fund të ditës së monitorimit.

5.Ruan të gjitha mjetet që ka plotësuar në dosje të veçantë në vendin e punës pas kryerjes së vizitës monitoruese.

Gjatë monitorimit nëpërmjet kqyrjes së kartelaverespektohen rregullat bazë të mëposhtme:

1)Zgjedhja e rastësishme e kartelave mjekësore për periudhën e përcaktuar që do të monitorohet nga të gjitë mjekët e familjes të qendrës që do të monitorohet.

2)Ruajtja e anonimatit në diskutimin e gjetjeve në grup (pa përmendur emra të pacientëve, të mjekëve, apo të infermierëve)